Ɣef wegdud aqbayli ulac d acu ur needda ara; Tamurt n Yiqbayliyen tuɣal d annar i texnanasin n Lezzayer, tuɣal d ul ijemeen lejruḥ n Lezzayer, lejruḥ n temnaḍin n tmurt n Lezzayer. Tikerkas i wimi teereq tansa ɣer tmurt n yiqbayliyen ara d-afent abrid.
Aṭas i aɣ-nnan : » ur tessinem i tegmatt, tettilim kan d atmaten di lhem, di cwal, aqbayli d aeedaw n waqbayli…artg » Bennun deg-neɣ aɣunfu n yiman almi i ten-numen, almi nɣil d tidett. Aṭas n yiqbayliyen i yewwi wasif n leɣlaḍ, i yewwi uḥemmal n yir awal, almi ula d icennayen, inaẓuren ddan di lɣlaḍ ; ceččayen lkarh n yiman almi i aɣ-zzuɣren yid-sen, yuɣl-aɣ d aɣanfu n yiman.
Mačči d agdud i yugin tagmatt, i tt-yugin d isertanen.
Ayen ixdem yiwen n wemdan, ad t-id-rren ɣef wegdud s lekmal-is; yettwaxdae Umerri, d yir amdakel-is WASEL Ɛli it-xedɛen mačči d agdud aqbayli.
Igduden n ddunit merra sɛan ixeddaeen, ulac axeddaɛ neɣ agdud yugin tagmatt!
Wid i d-yeqqaren awalen-agi: “ iqbayliyen warǧin ad dduklen, iqbayliyen ugin tagmatt…” d nutni i tt-yugin, d nutni izerɛen cwal, beṭṭu deg ulawen.
Adabu yekkat s wayen akk i as-tefka tezmert-is i wakken ad ineɣ laman i yellan deg waqbayli. Yekkat s nnig tezmert-is i wakken ad isluɣ assaɣen i yezdin agdud aqbayli am yiwen. Yekkat s wayen yufa i wakken ad ineɣ tagmatt, tikwal yettaweḍ alama yenɣa atmaten awi-d kan ad temmet tegmatt.
Maca, aqbayli yeẓra belli lexdeɛ ur d-itekk ara si laman, lexdeɛ itekk-d seg yir amdan.
Ass n 14 yunyu deg useggas 2001 i beggen-d tagmatt i yellan deg yiqbayliyen, ibeggen-d lebɣi n wegdud, lebɣi n waqbayli ad yili d agdud yedduklen. Ass n 14 yunyu d ass n tegmatt, d ass iḍebɛen deg umezruy n Tmurt-nneɣ: TAMURT N YIQBAYLIYEN.
Irneten Murad
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn deu_Latn